Document ID: 31987R0986

*****
ΚΑΝΟΝΙΣΜΟΣ (ΕΟΚ) αριθ. 986/87 ΤΗΣ ΕΠΙΤΡΟΠΗΣ
της 6ης Απριλίου 1987
για τροποποίηση του κανονισμού (ΕΟΚ) αριθ. 387/87 όσον αφορά την προθεσμία για την ανάληψη της ζάχαρης που τίθεται στην διάθεση των απόρων που υπήρξαν θύματα του κύματος ψύχους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 229/87 (2), και ιδίως το άρθρο 8 παράγραφος 5 και το άρθρο 11 παράγραφος 3,
Εκτιμώντας:
ότι, σύμφωνα με τον κανονισμό (ΕΟΚ) αριθ. 387/87 της Επιτροπής (3), η ζάχαρη που κατέχεται από τον ιταλικό οργανισμό παρεμβάσεως τίθεται στη διάθεση των φιλανθρωπικών οργανώσεων για να ενισχύσει τους απόρους που υπήρξαν θύματα του κύματος ψύχους του χειμώνα 1986/87· ότι το άρθρο 1 παράγραφος 3 του κανονισμού (ΕΟΚ) αριθ. 387/87 προβλέπει ότι η ανάληψη της ζάχαρης πρέπει να πραγματοποιηθεί το αργότερο στις 31 Μαρτίου 1987 ή, αν παρουσιαστούν τεχνικές δυσκολίες, το αργότερο στα μέσα Απριλίου 1987· ότι θα πρέπει να μεταφερθεί η ημερομηνία λήξεως για την ανάληψη στις 30 Απριλίου 1987 με διατήρηση πιθανότητας μιας συμπληρωματικής παρατάσεως σε περίπτωση τεχνικών δυσκολιών·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 3 του κανονισμού (ΕΟΚ) αριθ. 387/87, η ημερομηνία «31 Μαρτίου 1987» αντικαθίσταται από την ημερομηνία « 30 Απριλίου 1987».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Απριλίου 1987.

Labels: 3
17
18